**A rendelet-tervezetet törvényességi szempontból megvizsgáltam:**

 /: Dr. Károlyi Ákos :/

 jegyző

**E L Ő T E R J E S Z T É S**

**Szombathely Megyei Jogú Város Közgyűlésének**

**2019. október 31-i ülésére**

**Javaslat a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló önkormányzati rendelet megalkotására**

Tájékoztatom a Tisztelt Közgyűlést, hogy jelenleg a városi képviselők, bizottsági elnökök, tagok valamint a tanácsnok tiszteletdíjának, természetbeni juttatásainak megállapítására a 35/2014. (XI.6.) önkormányzati rendelet tartalmaz szabályokat.

A városi képviselők tiszteletdíját havi bruttó 250.000 Ft-ban javasolom megállapítani, indítványozom továbbá, hogy a képviselő bizottsági tagok tiszteletdíja – függetlenül attól, hogy a képviselő hány bizottságnak tagja – továbbra is bizottságonként havi bruttó 50.000 Ft maradjon, míg a külsős bizottsági tagok tiszteletdíja továbbra is havi bruttó 60.000 Ft legyen minden bizottság után. Bizottsági elnöki tisztség után az eddigiekkel egyezően további 50.000 Ft illetné meg a képviselőt. A városi képviselőket a tanácsnoki cím után további havi bruttó 350.000 Ft, míg a frakcióvezetőket e tisztségükért további havi bruttó 250.000 Ft illetné meg.

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A Jat. 18. § (1) bekezdése alapján pedig a jogszabály tervezetéhez a jogszabály előkészítője indokolást csatol. Az előzetes hatásvizsgálat és az indokolás az előterjesztés mellékletét képezi.

Kérem a Tisztelt Közgyűlést, hogy a rendelet tervezetét megtárgyalni, a rendeletet megalkotni szíveskedjék.

**Szombathely, 2019. október „ ”**

 **/: Dr. Nemény András :/**